[image: image1.wmf]
K I V O N A T

Hévíz Város Önkormányzat Képviselő-testülete

2026. augusztus 27-ei rendes nyilvános ülésének

JEGYZŐKÖNYVÉBŐL
Hévíz Város Önkormányzat Képviselő-testületének

118/2026. (VIII. 27.) határozata
1.    Hévíz Város Önkormányzat Képviselő-testülete a HÉVÍZ–BALATON AIRPORT Korlátolt Felelősségű Társaság (székhelye: 8380 Hévíz, Kossuth L. u. 1., cégjegyzékszám: Cg. 20–09–072648, a továbbiakban: a Társaság) taggyűlésének írásbeli határozathozatalához mandátumot biztosít Hévíz Város Önkormányzat tag képviseletében a polgármester részére.

2.   A Képviselő-testület Hévíz Város Önkormányzat tag vonatkozásában egyetért és támogatja az előterjesztés szerint a Hévíz-Balaton Airport Kft. tőkeemelési folyamatát, melynek során a társaság törzstőkéje 2.000.000 forint összeggel kerül megemelésre és a jelenlegi törzsbetétek arányában (arányos tőkeemelésként) a törzsbetétek és a tulajdoni arányok a következőképpen alakulnak:

a) Magyar Állam képviseletében eljáró Nemzet Regionális Repülőtér Üzemeltető Holding Kft. (a továbbiakban: NRRÜ Kft.) törzstőke emelési része 1.855.660 forint (tulajdoni arány: 90,2830 %),

b) Hévíz Város Önkormányzat törzstőke emelési részre: 194.340 forint (tulajdoni arány: 9,7170 %).

A Képviselő-testület tudomásul veszi, hogy a tőketartalék az előterjesztés alapján lesz biztosított.

3.    A Képviselő-testület a határozat 2. pontja szerint elfogadja a tőkeemelés struktúráját és felhatalmazza a polgármestert, hogy arra igennel szavazzon.

4.   A Képviselő-testület elfogadja, hogy Hévíz Város Önkormányzat a 2.000.000 forintos törzstőke emelésből a 9,7170 %-os tulajdoni arányának megfelelően 194.340 forint összegben törzsbetét arányosan vesz részt és a 194.340 forint megfizetését vállalja. 

A Képviselő-testület felhatalmazza a polgármestert, hogy az erre vonatkozó taggyűlési határozatot igennel megszavazza.

5.   A Képviselő-testület a törzstőke emelés forrását a Hévíz Város Önkormányzat 2026. évi költségvetéséről szóló 1/2026. (II.12.) rendelet 8. melléklet 1.sor. Egyéb felhalmozási tartalék terhére biztosítja.
6.   A Képviselő-testület felhatalmazza a polgármestert a határozat szerinti eljárásra és felhatalmazást ad a polgármester akadályoztatása esetében dr. Keserű Áron alpolgármester számára a határozat szerinti szavazatok leadására és a szükséges intézkedések megtételére.

Felelős: Naszádos Péter polgármester

       Határidő: 2026. szeptember 10.

Hévíz, 2026. augusztus 27.
(dr. Tüske Róbert) sk.



  (Naszádos Péter) sk. 

   
            jegyző

 



     polgármester
 
Hévíz, 2026. augusztus 27.

A másolat hiteléül: Lucz Beatrix 

